en da en da da da ro da da da sv da da en sv da en ca en da da da da da da en da fr da da en
Arnesen-Kall, Benedicte - Nordic Women's Literature
Benedicte Arnesen-Kall var datter af den islandske leksikograf Poul Arnesen og adoptivdatter i historieprofessor Abraham Kalis familie. Hun var ugift, hjemmeboende og i perioder guvernante og selskabsdame. Hun debuterede med en romancecyklus: Grev Bothwell i Norge, 1853, skrev derefter kærligheds- og udviklingsromanerne Min Søns Breve, 1853, og Zillerdal, 1855, samt flere digtsamlinger, en rejsebeskrivelse fra Island, et drama og en biografi over sin far.
1869-70 udgav hun en fuldstændig oversættelse af Molière forsynet med noter og kommentarer samt flere litteraturkritiske arbejder, bl.a. en serie foredrag om Thomasine Gyllembourg holdt i Kvindelig Læseforening 1875 og pjecen For eller imod Kvindesagen, 1880. Hendes Livserindringer 1813-1857, 1889, hører til de mest interessante i perioden.
Anton Andersen: Danske Forfatterinder i det nittende Hundredaar, 1896
Stig Dalager og Anne-Marie Mai: Danske kvindelige forfattere, 1982
Litteratur om/af forfatteren i bibliotek.dk
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.